

Searchlight Pictures a Indian Paintbrush Present

uvádzajú film Wesa Andersona



Hrajú:

Benicio Del Toro Adrien Brody Tilda Swinton Léa Seydoux

Frances McDormand Timothée Chalamet Lyna Khoudri Jeffrey Wright

Mathieu Amalric Stephen Park Bill Murray Owen Wilson Christoph Waltz Edward Norton Jason Schwartzman Anjelica Huston

Réžia…………………………………………………………………………………. ………………………………………Wes Anderson

Scenár………………………………………………………………………………………………………………………. Wes Anderson

Námet…………………..…. ……………. Wes Anderson & Roman Coppola & Hugo Guinness & Jason Schwartzman

Producenti………………………………………………………………………. Wes Anderson, Steven Rales, Jeremy Dawson

Výkonní producenti…………..Roman Coppola, Henning Molfenter, Christoph Fisser, and Charlie Woebcken

Koproducent…………………………………………………………………………………………………………………….Octavia Peissel

Produkčný………………………………………………………………………………………………………………………. Frédéric Blum

Hlavný kameraman……………………………………………………………....................................Robert Yeoman, ASC

Umelecký režisér……………………………………………………………………. ……………………………….Adam Stockhausen

Strih……………………………………………………………………………............................................Andrew Weisblum, ACE

Kostýmová výtvarníčka…………………………………………………………………………………………………Milena Canonero

Hudba………………………………………………………………………………… ………………………………………Alexandre Desplat

Hudobný režisér…………………………………………………………………………………………………………………. Randall Poster

Britský kasting………………………………………………………………………………………………………………………………… Jina Jay

Francúzsky kasting…………………………………………………………………………………………………….Antoinette Boulat

Kasting USA……………………………………………………………………………………………………………… Douglas Aibel, CSA

<https://press.searchlightpictures.com/>

Dĺžka: 1:47.30

Rating: R



*Francúzska depeša*, film Wesa Andersona, originálneho autora nominovaného na Cenu akadémie, oživuje kolekciu príbehov z posledného čísla amerického časopisu, ktorý vychádzal vo fiktívnom francúzskom mestečku v dvadsiatom storočí. Vo filme hrajú Benicio de Toro (*Sicario*, *Traffic – Nadvláda gangov*), Adrien Brody (*Pianista, Grandhotel Budapešť*), Tilda Swinton, (*Grandhotel Budapešť*, *Psí ostrov*), Léa Seydoux (*James Bond: Spectre*, *Zľutovanie*), Frances McDormand (*Tri billboardy kúsok za Ebbingom*, *Fargo*), Timothée Chamalet (*Lady Bird, Daj mi tvoje meno*), Lyna Khoudri (*Les sauvages,* *Papicha*), Jeffrey Wright (*Westworld, Hry o život*), Mathieu Amalric (*Grandhotel Budapešť, Zvuk metalu*), Stephen Park (*Fargo*), Bill Murray (*Psí ostrov, Stratení v preklade*) a Owen Wilson (*Bastardi, Marley a ja*).

Po smrti obľúbeného šéfredaktora Arthura Howitzera, rodáka z Kansasu, sa zamestnanci Francúzskej depeše, populárneho amerického časopisu, ktorý vychádza vo francúzskom mestečku Ennui-sur-Blasé, stretnú, aby napísali jeho nekrológ. Spomienka na Howitzera sa pretavia do štyroch príbehov: cestopisného článku o najšpinavších častiach mestečka od reportéra na bicykli; do „Betónového veľdiela“ o zločinne šialenom maliarovi, jeho bacharke a múze a nenásytných obchodníkoch s umením; „Korektúra manifestu“, kroniky lásky a smrti na barikádach uprostred študentskej vzbury; a „Súkromnej jedálne policajného komisára“, napínavého príbehu o drogách, únose a vyberanom jedle.

**ČASOPIS**

Vec: Arthura Howitzera, Jr. (Bill Murray), váženého zakladateľa a redaktora časopisu *Francúzska depeša, Liberty, Kansas Evening Sun* našli mŕtveho po zjavnom infarkte v jeho kancelárii v Tlačiarenskej štvrti mestečka Ennui-sur-Blasé vo Francúzsku.

Starostlivo vybratí zamestnanci – medzi inými kreslič (Jason Schwartzman), redaktor (Fisher Stevens), právny poradca (Griffin Dunne), vedúca vydania (Elisabeth Moss), korektorka (Anjelica Bette Fellini) a veselý spisovateľ Wally Wolodarsky, ktorý strašil v kanceláriách časopisu celé roky, no nenapísal ani riadok – sa zídu nad telom, aby spolu napísali nekrológ. Vedú ich Howitzerovi milovaní autori, ktorých rozmaznával a povzbudzoval, karhal a podporoval, čím si získal ich oddanosť a náklonnosť:

Herbsaint Sazerac (Owen Wilson), neohrozený reportér na bicykli, ktorého priťahujú znepokojivé a nechutné stránky odľahlých miest, ktoré navštevuje; J. K. L. Berensenová (Tilda Swinton), kritička a kronikárka, ktoré dôverne pozná svet moderného umenia zo všetkých uhlov; Lucinda Krementzová (Frances McDormand), samotárska esejistka, ktorá si stráži svoju novinársku integritu tak úzkostlivo ako svoje vášne; a Roebuck Wrigth (Jeffrey Wright), osamelý emigrant a vzdelanec s typografickou pamäťou, ktorého Howitzer našiel a zachránil za ponižujúcich okolností.

**Na stránkach Francúzskej depeše nájdeme:**

* Reportáž o Sazeracovom výlete po Ennui-sur-Blasé, starobylom mestečku na kopci s vežami historickej katedrály, úzkymi dláždenými uličkami, ktoré sa prepletajú pomedzi ošumelé kamenné stavby, kde ukazuje kúzlo a úpadok, nočný život a darebákov, kde sa všetky éry akoby zlievali do bezčasového obrazu Francúzska a prúdili ako neďaleká rieka Blasé.
* Berensonovej „Betónové veľdielo“, v ktorom zločinne šialeného maliara Mosesa Rosenthalera (Benicio del Toro/Tony Revolori ako mladý umelec) objaví, bezohľadne promuje a predáva za astronomické ceny obchodník s umením Julian Cadazio (Adrien Brody) a jeho strýkovia (Bob Balaban a Henry Winkler). Jeho veľmi očakávané veľdielo inšpirované jeho bacharkou a múzou Simone (Léa Saydoux) odhalia s veľkými fanfárami netrpezlivému svetu umenia vrátane renomovanej zberateľky umenia z Kansasu a nádejnej kupujúcej Upshur „Maw“ Clampettovej (Lois Smith).
* Krementzovej „Korektúru manifestu“, reportáž z prvej ruky o politických i sexuálnych vášňach, ktoré poháňajú romanticky rozčarovanú mládež v Ennui, aby vytiahla do boja proti svojim dospelým vládcom a začala búrlivý štrajk, ktorý povedie k zavretiu celej krajiny. Krementzovej charizmatický hrdina a hrdinka sú osudom stíhanými lídrami hnutia: zasnený Zeffirelli (Timothée Chamalet) a racionálna Juliette (Lyna Khoudri).
* Reportáž Roebucka Wrighta „Súkromná jedáleň policajného komisára“, ktorá vznikla na základe zadania napísať portrét legendárneho šéfkuchára Nescaffiera (Stephen Park), ktorý pracuje pre miestneho komisára (Mathieu Amalric). Práca sa zvrtne na napínavý príbeh, v ktorom sa hrá o čas, keď skupina zločincov pod velením „Šoféra“ (Edward Norton) unesie komisárovho milovaného syna a protežanta, ktorý rieši zločiny Gigiho (Winsen Ait Hellal) a vyhrážajú sa, že ho zabijú, ak policajti neprepustia nedávno zadržaného účtovníka zločineckého syndikátu (Willem Dafoe).

Štyri prekvapivé, spletité, dokonalo vystavané, detailné, nečakane zábavné a ešte nečakanejšie dojímavé príbehy, ktoré sa stretli na stránkach láskyplne vedeného časopisu Francúzska depeša Liberty, Kansas Evening Sun.

**Všetko sa začalo láskou k časopisu**

*Francúzska depeša* je všetko možné: bohatá zmes príbehov v príbehoch v spomienkach v náčrtoch, ktoré sa spájajú do organického celku, do vitrínky plnej filmárskych zázrakov všemožných tvarov a veľkostí v neustálom dynamickom pohybe, je to ľúbostný list svetu tlačeného slova celkovo a špeciálne časopisu New Yorker, Francúzsku a francúzskym filmom, je to dojímavé zamyslenie nad životom ďaleko od doma. Nikdy sa v ňom nerozoberá len jedna z tých vecí, ale zvyčajne všetky naraz. Skrátka: je to film Wesa Andersona.

„V zásade v sebe spája tri veci: zbierku poviedok, to som vždy chcel natočiť, film inšpirovaný časopisom New Yorker a jeho autormi, a keďže som strávil veľa času vo Francúzsku, vždy som chcel natočiť francúzsky film a film, ktorý by súvisel s francúzskou kinematografiou,“ hovorí Anderson, ktorý pravidelne čítal New Yorker už od strednej školy.

**Zostavovanie čísla**

 Celé meno časopisu znie *Francúzska depeša Liberty, Kansas Evening Sun* a je inšpirovaný históriou New Yorkera a začiatkami dvoch ľudí, ktorí z neho urobili svetoznámy časopis: Harolda Rossa, spoluzakladateľa časopisu, a Williama Shawna, jeho nástupcu, na ktorých založili postavu Billa Murrayho; obaja boli rodákmi zo Stredozápadu. „Kansas predstavuje pre mňa najamerickejšie miesto v Amerike,“ hovorí Anderson.

Herbsaint Sazerac, postava Owena Wilsona, ktorá zoberie čitateľov na výlet po Ennui-sur-Blasé, fiktívnom mestečku, ktoré zosobňuje poetické srdce Francúzska, je založená na autoroch ako Joseph Mitchell a Luc Sande.

Prvý rozsiahlejší príbeh „Betónové veľdielo“ je zasadený do prednášky v kansaskom centre umenia od autorky príbehu J. K. L. Berensenovej (Tilda Swinton), je inšpirovaný prednášateľkou a spisovateľkou Rosamond Bernier.

Pri nakrúcaní pôsobivých živých zátiší Anderson požiadal hercov a herečky, aby sa nehýbali. „Túto hru sa hrávam s dcérou,“ hovorí del Toro. „Je to jedna z prvých hier, čo si pamätám z detstva, a zrazu... zrazu sa ju hrajú všetci herci od Tildy Swinton po Henryho Winklera, všetky tie legendy.“

„Korektúry manifesta,“ je Andersonov fragmentárny pohľad na významnú udalosť v dejinách dvadsiateho storočia vo Francúzsku: máj 1968, keď študentské protesty viedli k masívnym štrajkom, ktoré ochromili celú krajinu. Príbeh je voľne inšpirovaný študentským lídrom Danielom Cohn-Benditom a jeho volaním po sexuálnej slobode na francúzskej univerzite v Nanterre, ale pre Andersona sa všetko začalo „na vedľajšej ulici pri našom apartmáne v Paríži kúsok do Montaparnassu, kde žila Mavis Galland.“ Má na mysli kanadskú autorku, ktorá sa stala predlohou Lucindy Krementzovej (Frances McDormand). „V New Yorkeri jej vyšlo v priebehu rokov veľa skvelých textov a poviedok, často sa odohrávali v Paríži. Napísala aj o udalostiach z mája 68 z pohľadu našej štvrte. Celé to zažila na vlastnej koži a písala si denník, každý deň si zapisovala, čo presne sa stalo. Nás príbeh je myslený ako pocta tejto autorke.“

Tretia a zrejme najhutnejšia časť „Súkromná jedáleň policajného komisára“ je zasadená do príbehu, ktorý rozpráva jeho autor Roebuck Wright (Jeffrey Wright) v talkšou Lieva Schriebera na štýl Dicka Cavetta/Davida Susskinda a nesie v sebe nádych francúzskych kriminálnych drám z 30., 40., a 50. rokov. V kritickej chvíli príbehu sa hraný film zmení na animovaný ako pocta francúzskym komiksom.

**Mestečko**

 Wes Anderson má jedinečný prístup k nakrúcaniu. Vyhľadá mestečko, ktoré bude slúžiť ako základňa, kde sa dá ku všetkému a všetkým dostať pešo, na bicykli alebo na golfovom vozíku, takže celý štáb môže žiť a pracovať pospolu.

*Francúzska depeša* sa odohráva vo fiktívnom mestečku Ennui-sur-Blasé, ktoré predstavuje celé Francúzsko v priereze času. Anderson a jeho tím sa rozhodli pre Angoulême v departmente Charente na juhozápade Nového Akvitánska, kde našli tie správne staré budovy, pokrútené uličky, viadukty a vertikálne naskladané miestečká, ktoré im poskytli krásne prostredie, ale zároveň pripomínajú isté časti Paríža, Lyonu a iných francúzskych veľkomiest.

**Ilustrácie a rozvrhnutie**

Filmy Wesa Andersona sa v priebehu rokov vyvinuli na spletité, vzrušujúco rozmanité a vizuálne bohaté diela s naratívnymi detailmi v každom zábere. Vo *Francúzskej depeši* sa vizuál zrazu mení z farebného na čiernobiely, zo širokouhlého na tridsaťpäťmilimetrový film, titulky vyskočia z hociktorého rohu obrazovky a emočný register môže v okamihu prejsť od komédie cez lyriku do najhlbšieho roztúženia. Tak ako ďalšie Andersonove filmy (okrem animovaných), aj tento bol nakrútený na filmový pás.